Foto: Index,Hina

HAJDUK je unatoč jako lošoj predstavi pobijedio na Poljudu 2:1 rumunjski Iasi i tako je izborio treće pretkolo Europa lige.

Hajduk je bolje krenuo u susret i poveo je golom Tudora u 22. minuti, a za Rumunje je četiri minuta poslije zabio Ciucur.

Hajduk je do kraja opasno visio, Rumunji su bili bolji, imali su pregršt prilika, ali je Pušnikov adut s klupe Franck Ohandza golom u 90. minuti zaključio dramu na Poljudu i odveo Hajduk dalje.

Splićani su teškom mukom s ukupnih 4:3 prošli rumunjski Iasi i zaradili su ulazak u treće pretkolo, gdje će im protivnik za tjedan dana biti ukrajinska Oleksandrija. Dvoboj na Poljudu obilovao je nervozom i pogreškama, uz sjajno ozračje 20-tak tisuća gledatelja koje ipak nije motiviralo "bijele" da im se oduže kvalitetnijom izvedbom. Hajduk je poveo prekrasnim pogotkom Frana Tudora poluškaricama u 22. minuti, no samo četiri minute kasnije Rumunji su izjednačili golom Ciucura s petnaestak metara. U 58. minuti sjajna prilika za Rumunje, Gheorghe je uputio udarac prema praznoj mreži, ali je Jefferson s gol-linije spasio pogodak. U 63. minuti Vlašić je uputio snažan udarac, ali je vratar Grahovac obranio. Napokon, u 90. minuti Hajdukov džoker Ohandza se sjurio prema golu i pogodio sami desni kut za kraj strepnji Splićana. Treću utakmicu zaredom Pušnik je miljenik sreće